‘મહારાષ્ટ્રના સારસ્વતોનાં સરસ્વતીજી તરીકે જાણીતાં સમાજસેવક, સંશોધક અને લેખક વિદૂષી દુર્ગા ભાગવતના એક મરાઠીમાં લખાયેલા પુસ્તક ‘ઋતુચક્ર’નો અરુણાબહેન જાડેજાએ ગુજરાતીમાં સુંદર અનુવાદ આપ્યો છે. તેની પ્રસ્તાવનામાં દુર્ગાતાઈ લખે છે: ‘કુદરત એ જ છે, પણ આપણું જીવન હવે શહેરી થયું છે. જીવનના ઉદ્દેશ પણ ફેરફાર જોવા માગે છે. તોયે એટલું સાચું છે કે ક્યાંક ઘાસ ફરફરતું રહે તો હજીય આપણી આંખને રીઝવે છે. વરસાદની ઝરમર હજીય કાનમાં કાળના અનાદિ ગૂઢ કવન રેડી જાય છે. સૂસવાતો વાયરો વાતી વખતે ઘસારો વેઠેલા કાળા પહાડની ભીષણ કથા કહી જાય છે.’